title: "Lunda Norte (Prowins)"
text: "Lunda Norte (\u00fc\u00fcb Portugiisk: A Prov\u00edncia da Lunda Norte) as en prowins uun de aafrikoons stoot Angoola. At prowins as efter det Lunda Rik neemd an leit uun a nuurduast faan't lun. Uun a nuurd an uast leit det DR Kongo, uun a s\u00fc\u00fcd det Lunda Sul Prowins an uun a waast det Malanje Prowins. Det hee 862.566 lidj (2014). At hoodsteed as Dundo.\n\nGeografii\nDe Uanda Struum an de Cuengue Struum haa h\u00f6rens h\u00f6\u00f6d uun a maden faan't prowins. D\u00f6n tau struumer luup iin uun det DR Kongo. De Cuango Struum leept troch a waast faan't prowins. \u00d6ler struumer, wat troch at prowins luup san: de Cuilo Struum, de Luangue Struum an de Chicapa Struum. De Cassai Struum bildet dial faan't grens m\u00e4 det DR Kongo\n\nSteeden\nSteeden uun't prowins san: Cambulo, Capenda Camulemba, Caungula, Chitato, Cuango, Cu\u00edlo, Lubalo, Lucapa an X\u00e1 Muteba.\n\nIndialing faan Ferwalting\nDet Lunda Norte Prowins hee nj\u00fc\u00fcgen kreiser (munic\u00edpios), wat iin uun komuunen (comunas) diald wurd.\n\nHistoore\nFaan det s\u00f6\u00f6wentanjst ap tu det nj\u00fc\u00fcgentanjst juarhunert wiar at prowins dial faan det Lunda Rik. 1884 wurd det dial faan det portugiisk kolonii faan Angoola. Diarefter, ap tu 1895, wurd at prowins dial faan det Lunda Distrikt. Do wiar det en distrikt faan 1895 ap tu 1978. Uun detdiar juar wurd at distrikt en prowins.\n\nWeblinks\n Websidj faan't Regiaring faan't Prowins (\u00fc\u00fcb Ingels an Portugiisk).\n\nIanselefterwisen\n\nProwins uun Angoola"